Na podlagi Odloka o javnem podjetju Infrastruktura Bled d.o.o. in ustanovitvi njegovega skupnega organa (Ur. list RS, št. 49/2010) in Družbene pogodbe družbe Infrastruktura Bled d.o.o., razpisna komisija objavlja javni razpis za

**DIREKTORJA JAVNEGA PODJETJA INFRASTRUKTURA BLED D.O.O.**

Kandidat mora poleg splošnih pogojev, določenih z zakonom, izpolnjevati naslednje pogoje:

* da je državljan Republike Slovenije;
* da ima najmanj visokošolsko strokovno izobraževanje (prejšnje/visokošolska strokovna izobrazba (prejšnja) ali najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja)«;
* da ima najmanj šest let delovnih izkušenj;
* da ima najmanj tri leta delovnih izkušenj na vodstvenih delovnih mestih.

Prijava na razpis mora vsebovati:

1. življenjepis z opisom dosedanjih delovnih izkušenj (v obliki Evropass),
2. potrdilo o državljanstvu Republike Slovenije,
3. overjeno fotokopijo dokazila o pridobljeni izobrazbi (tj. overjeno fotokopijo diplome), iz katere morajo biti razvidni: stopnja in smer izobrazbe, datum ter številka diplomske listine in ustanova, na kateri je bila izobrazba pridobljena,
4. dokazilo glede pogoja najmanj šestih let delovnih izkušenj in sicer overjeno kopijo delovne knjižice ali izpisek delovne dobe in pisno potrdilo delodajalca oz. ustrezno dokazilo, iz katerega je razvidno izpolnjevanje pogoja glede dolžine delovnih izkušenj (opis delovnih izkušenj pri določenem delodajalcu, datum začetka in konca opravljanja dela);
5. dokazilo o najmanj treh letih delovnih izkušenj na vodstvenih delovnih mestih- kandidat predloži potrdilo delodajalca oz. ustrezno dokazilo, iz katerega je razvidno izpolnjevanje pogoja glede zahtevanih delovnih izkušenj na vodstvenih delovnih mestih (opis delovnih izkušenj, čas opravljanja dela ter stopnja zahtevnosti delovnega mesta oz. dela);
6. načrt razvoja družbe (kratkoročni načrt razvoja družbe za 4-letno mandatno obdobje in dolgoročno vizijo);
7. s strani kandidata podpisano izjavo v skladu z 255/2. členom Zakona o gospodarskih družbah (ZGD-1), da:

* ni član drugega organa vodenja ali nadzora te družbe;
* ni bil pravnomočno obsojen zaradi kaznivega dejanja zoper gospodarstvo, zoper delovno razmerje in socialno varnost, zoper pravni promet, zoper premoženje, zoper okolje, prostor in naravne dobrine oz. da je v primeru obsodbe minilo vsaj pet let od pravnomočnosti sodbe in dve leti od prestane kazni zapora;
* ni bil v drugi državi članici pravnomočno obsojen zaradi kaznivega dejanja, ki je primerljivo kaznivim dejanjem iz prejšnje alineje oz. da je v primeru obsodbe minili vsaj pet let od pravnomočnosti sodbe in dve leti od prestane kazni zapora;
* mu ni bil izrečen varnostni ukrep prepovedi opravljanja poklica, in sicer dokler traja prepoved;
* mu ni bil v drugi državi članici izrečen varnostni ukrep prepovedi opravljanja poklica, in sicer dokler traja prepoved;
* ni bil kot član organa vodenja ali nadzora družbe, nad katero je bil začet stečajni postopek, pravnomočno naloženo plačilo odškodnine upnikom v skladu z določbami o odškodninski odgovornosti v zakonu, ki ureja finančno poslovanje, postopke zaradi insolventnosti in prisilno prenehanje, in sicer še dve leti po pravnomočni sodni odločbi na plačilo odškodnine upnikom;
* mu ni bilo v drugi državi članici naloženo plačilo odškodnine upnikom, ki je primerljivo določbam o odškodninski odgovornosti v zakonu iz prejšnje alineje, in sicer še dve leti po pravnomočni sodni odločbi na plačilo odškodnine upnikom

in izjavo kandidata, da za namen tega razpisnega postopka dovoljuje komisiji za izvedbo javnega natečaja, da pridobi podatke glede izpolnjevanja pogojev po 7. točki iz uradnih evidenc.

Pogodba o zaposlitvi bo z izbranim kandidatom sklenjena za določen čas, in sicer za dobo štirih (4) let, kolikor traja mandat, ki se lahko ponovi.

Izbirni postopek se opravi z vsakim kandidatom, ki na podlagi priloženih potrdil in dokazil izpolnjuje pogoje za imenovanje. V izbirnem postopku se bo izbiralo najustreznejšega kandidata na podlagi naslednjih kriterijev:

* poznavanje področja dela v javnih podjetjih (organiziranje in vodenje podjetja, poznavanje temeljne razvojne in poslovne politike, programa razvoja podjetja),
* poznavanje pravne ureditve sistema lokalne in državne uprave,
* predstavitev razvojnega programa dejavnosti družbe na področju občine Bled in Gorje, s poudarkom na izvajanju javnih gospodarskih služb,
* predstavitev dosedanjih delovnih izkušenj ter drugo (vodstvene, organizacijske, komunikacijske sposobnosti, sposobnost timskega dela).

V izbirni postopek se bodo uvrstile samo popolne, pravočasne in ustrezno označene vloge kandidatov, ki bodo izpolnjevali razpisne pogoje.

Kandidature z dokazili o izpolnjevanju pogojev morajo kandidati predložiti najkasneje do dne 8. 5. 2025 do 15.00 ure na naslov: Občina Bled, Cesta svobode 13, Bled, s pripisom: »Ne odpiraj – razpis za direktorja JP Infrastruktura Bled«. Naknadno prispelih kandidatur komisija ne bo obravnavala.

Dodatne informacije dobijo kandidati na tel. št.: 04 575 01 13.

Kandidati bodo o izbiri obveščeni najkasneje v roku 30 dni po preteku roka za prijavo na razpis.

V besedilu razpisa uporabljeni izrazi, zapisani v moški slovnični obliki, so uporabljeni kot nevtralni za ženski in moški spol.

Datum objave: 22. 4. 2025

Za razpisno komisijo

Vesna Okršlar, direktorica

občinske uprave Občine Bled